Balthasar Denner

Balthasar Denner (født 1685 i Altona ved Hamburg, død 1749 i Rostock) var en tysk portrettmaler innenfor sen-barokken. Hans fotografiske nøyaktighet og detaljrikdom var høyt verdsatt i hans samtid. 

Denner ble i 1707 innskrevet ved Akademie der Künste i Berlin, og gjorde en rask karriere som portrettør ved europeiske hoff og andre finere kretser. Av de som ble portrettert av ham kan nevnes Frederik IV (flere portretter), hans dronning Anna Sophie, og Fredrik I av Sverige i 1743.

Denners verk finnes blant annet i Nasjonalmuseet i Oslo (et portrett av Frederik IV og et selvportrett), Nasjonalmuséet i Stockholm, Statens Museum for Kunst i København, i National Portrait Gallery (Händel), i Rijksmuseum og i Moltkesamlingen i Hamburger Kunsthalle. I Norge er Donners navn særlig knyttet til hans portrett av sjøhelten Peter Wessel Tordenskjold.

Referanser

Eksterne lenker 
 
Balthasar Denner; fra den private nettsiden All Things Denner

Tyske malere
Personer fra Hamburg